
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 119 


4 Ιουνίου 2002 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

143. Μετονομασία της Ενορίας του Ιερού Ναού Αγίου 
Δημητρίου Μύλων της Ιερός Μητροπόλεως Αρ- 
γολίδος του Δήμου Λέρνας, σε Ενορία του Ιερού 
Ναού Συνάξεως των Αγίων Δώδεκα Αποστόλων 


Μύλων, της Ιερός Μητροπόλεως Αργολίδος, του 
ίδιου Δήμου. 1 

144. Ίδρυση Ενορίας του Ιερού Ναού ,των Αγίων Κων¬ 

σταντίνου και Ελένης της Ιερός Μητροπόλεως Στα- 
γών και Μετεώρων, στηνπόλητης Καλαμπάκαςτου 
Δήμου Καλαμπάκας Ν. Τρικάλων. 2 

145. Ρύθμιση θεμάτων κάλυψης θέσεων Ανθυποπυρα- 

γών Τεχνικών του Π.Σ. και άλλες διατάξεις. 3 

146. Όργανα που αποφασίζουν ή γνωμοδοτούν και ει¬ 

δικές ρυθμίσεις σε θέματα δημοσίων έργων αρ¬ 
μοδιότητας Υπουργείου Αιγαίου. 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 143 
Μετονομασία της Ενορίας του Ιερού Ναού Αγίου Δημη¬ 
τρίου Μύλων της Ιερός Μητροπόλεως Αργολίδος του 
Δήμου Λέρνας, σε Ενορία του Ιερού Ναού Συνάξεως 
των Αγίων Δώδεκα Αποστόλων Μύλων, της Ιερός Μη¬ 
τροπόλεως Αργολίδος, του ίδιου Δήμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 36παρ. 2 του Ν. 590/1977 
«Περί του Καταστατικού Χάρτου της Εκκλησίας της Ελ¬ 
λάδος « (Α' 146) σε συνδυασμό με τις διατάξεις των άρ¬ 
θρων 2 και 3 του 8/1979 Κανονισμού της Ιερός Συνόδου 
της Εκκλησίας της Ελλάδος «Περί Ιερών Ναών και Ενο¬ 
ριών» (Α'Μ 1980) 

2) Το άρθρο 29 Α' του Ν. 1558/1985 (Α' 137), το οποίο 
προστέθηκε με το άρθρο 27 του Ν. 2081 /1992 (Α' 154), και 
τροποποιήθηκε μετο άρθρο 1 παρ 2ατου Ν. 2469/1997 (Α' 
38). 


3) Την υπ’ αριθμ. 13/27-12-2000 σύμφωνη γνώμη του 
Μητροπολιτικού Συμβουλίου της Ιεράς Μητροπόλεως 
Αργολίδος. 

4) Την υπ’ αριθμ. 110/2001 γνωμοδότηση του Δημοτικού 
Συμβουλίου του Δήμου Λέρνας. 

5) Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή του Προϋπολογισμού Ν.Π.Δ.Δ. 

6) Την 182/2002 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Μετονομάζεται η Ενορία του Ιερού Ναού Αγίου Δημη¬ 
τρίου Μύλων της Ιεράς Μητροπόλεως Αργολίδος του Δή¬ 
μου Λέρνας, σε Ενορία του Ιερού Ναού Συνάξεως των 
Αγίων Δώδεκα Αποστόλων Μ ύλων, της Ιεράς Μητροπόλε¬ 
ως Αργολίδος, του ίδιου Δήμου. 

Άρθρο 2 

Η ισχύς του παρόντος άρχεται από της δημοσιεύσεώς 
του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 22 Μαΐου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 
-♦- 

( 2 ) 

Ίδρυση Ενορίας.του Ιερού Ναού ,των Αγίων Κωνσταντί¬ 
νου και Ελένης της Ιεράς Μητροπόλεως Σταγών και 
Μετεώρων, στηνπόλητης Καλαμπάκαςτου Δήμου Κα¬ 
λαμπάκας Ν. Τρικάλων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 36 παρ. 2 του Ν. 590/1977 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


«Περί του Καταστατικού Χάρτου της Εκκλησίας της Ελ¬ 
λάδος « (Α' 146) σε συνδυασμό με τις διατάξεις των άρ¬ 
θρων 2 και 3 του 8/1979 Κανονισμού της Ιεράς Συνόδου 
της Εκκλησίας της Ελλάδος «Περί Ιερών Ναών και Ενο¬ 
ριών» (ΑΊ/1980) 

2) Το άρθρο 29 Α'του Ν. 1558/1985 (Α' 137), το οποίο 
προστέθηκε με το άρθρο 27 του Ν. 2081 /1992 (Α' 154), και 
τροποποιήθηκε με το άρθρο 1 παρ. 2α του Ν. 2469/1997 
(Α' 38). 

3) Την υπ’ αριθμ. 47/29-9-2000 σύμφωνη γνώμη του Μη- 
τροπολιτικού Συμβουλίου της Ιεράς Μητροπόλεως Στα- 
γών και Μετεώρων. 

4) Την υπ’ αριθμ. 151/2000 γνωμοδότηση του Δημοτι¬ 
κού Συμβουλίου του Δήμου Καλαμπάκας. 

5) Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή του Προϋπολογισμού Ν.Π.Δ.Δ. 

6) Την 121/2002 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Ιδρύεται Ενορία του Ιερού Ναού των Αγίων Κωνσταντί¬ 
νου και Ελένης της Ιεράς Μητροπόλεως Σταγών και Με¬ 
τεώρων, στην πόλη της Καλαμπάκας του Δήμου Καλα¬ 
μπάκας Ν. Τρικάλων 

Άρθρο 2 

Η ισχύς του παρόντος άρχεται από της δημοσιεύσεώς 
του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 22 Μάίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 
-♦- 

(3) 

Ρύθμιση θεμάτων κάλυψης θέσεων Ανθυποπυραγών Τε- 
χνικώντου Π.Σ. και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ.1 περιπτώσεις (α), (β), (δ), (στ), 
(η), και (θ) του Ν.1481/84 «Οργανισμός Υπουργείου Δη¬ 
μόσιας Τάξης» (Α' 152), όπως το άρθρο αυτό αντικατα- 
στάθηκε από την παρ.1 του άρθρου 1 του Ν. 1590/1986. 

β. Του άρθρου 1 παρ.2του Ν.1590/1986 «Τροποποίηση 
διατάξεων του Ν.1481/1984 «Οργανισμός Υπουργείου 
Δημόσιας Τάξης» και άλλες διατάξεις» (Α' 49). 

γ. Του άρθρου 29Ατου Ν.1558/1985 «Κυβέρνηση και 
Κυ βερνητικά όργανα» (Α/137), το οποίο προστέθηκε με το 
άρθρο 27 του Ν.2081/1992 (Α' 154) και αντικαταστάθηκε 
με το άρθρο 1 του παρ. 2α. του Ν. 2469/1997 (Α'38). 

δ. Του Π.Δ.137/1986 «Συγκρότηση της Γενικής Γραμ¬ 


ματείας Δημόσιας Τάξης σε Υπουργείο Δημόσιας Τάξης» 
(Α' 51). 

ε. Του Π.Δ.108/1994 «Περιορισμός συναρμοδιότητας 
κατά την έκδοση κανονιστικών διαταγμάτων και αποφά¬ 
σεων σε θέματα αρμοδιότητας των Υπουργείων Προε¬ 
δρίας της Κυβέρνησης και Δημόσιας Τάξης (Α' 82). 

στ. Του άρθρου 28παρ. 1 του Ν. 2800/2000 (Α'41) «Ανα¬ 
διάρθρωση Υπηρεσιών Υπουργείου Δημόσιας Τάξης, σύ¬ 
σταση Αρχηγείου Ελληνικής Αστυνομίας και άλλες διατά¬ 
ξεις». 

ζ. Του Π.Δ. 388/2001 «Διορισμός Υπουργών, Αναπλη¬ 
ρωτή Υπουργού και Υφυπουργών» (Α' 254) 

η. Της 7004/3/31 από 29-10-2001 απόφασης του Πρωθυ¬ 
πουργού και του Υπουργού ΔημόσιαςΤάξης «Ανάθεση αρ¬ 
μοδιοτήτων στον Υφυπουργό Δημόσιας Τάξης» (Α' 1477). 

2. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνησε βάρος του Κρατικού Προ¬ 
ϋπολογισμού. 

3. Την 214/2002 γνωμοδότηση του Συμβουλίου της Επι¬ 
κράτειας, μετά από πρόταση του Υφυπουργού Δημόσιας 
Τάξης αποφασίζουμε: 

Άρθρο 1 

Ηπαρ. 1 του άρθρου 2του Π.Δ. 154/1999 (Α'151), όπως 
αντικαταστάθηκε με το άρθρο 2 του Π.Δ. 155/2000 (Α' 
133), αντικαθίσταται εκ νέου ως εξής: 

«Άρθρο 2 

1. Η κάλυψητων κενών θέσεωντωνΑνθυποπυραγώνΤε- 
χνικών γίνεται, σε ποσοστό 70% αυτών, με προαγωγικές 
εξετάσεις, σύμφωνα μετά ισχύοντα, Πυρονόμων και Αρ- 
χιπυροσβεστών Τεχνικών, κατόχων πτυχίου Τεχνικών 
Σχολών, που έχουν προϋπηρεσία σε Πυροσβεστικά Συ¬ 
νεργεία πλέον της πενταετίας και σε ποσοστό 30% αυτών, 
με επιλογή από πυροσβεστικούς υπαλλήλους μέχρι το 
βαθμό του Πυρονόμου, που είναι διπλωματούχοι σχολών 
ή τμημάτων Μηχανολόγων Μηχανικών Α.Ε.Ι. ή πτυχιούχοι 
Τ.Ε.Ι. Τεχνολόγων Οχημάτων, και έχουν ηλικία μέχρι και 
40 ετών. Η Επιτροπή Επιλογής που συγκροτείται με Από¬ 
φαση του Αρχηγού Πυροσβεστικού Σώματος και αποτε- 
λείται από τρεις (3) Ανώτερους Αξιωματικούς του Σώμα¬ 
τος, έκτων οποίων ο ένας (1) προέρχεται από τον κλάδο 
των Τεχνικών, προκειμένου να καθορίσει τη μεταξύ τους 
σειρά επιτυχίας προσθέτει στη βαθμολογία του πτυχίου 
τους μία (1) μονάδα για διδακτορικό τίτλο σπουδών, μία 
(1) μονάδα για μεταπτυχιακό τίτλο σπουδών, μία (1) μο¬ 
νάδα για κάθε πλήρες έτος αποδεδειγμένης προϋπηρε¬ 
σίας στο γνωστικό τους αντικείμενο, και μία (1) μονάδα 
για πτυχίο ΡΠΟΡΙΟΙΕΝΟΥτηςΑγγλικήςήπτυχίο ΟΑΡ (3ογ- 
άοπηθ II) για τη Γαλλική ή πτυχίο ΟΒ033Ε3 0ΕυΤ30ΗΕ3 
3ΡΡΪΑ0Η0ΙΡΕ0Μ για τη Γερμανική. Για τους κατέχοντες 
πτυχία δύο ή περισσοτέρων γλωσσών ένα μόνο λαμβάνε- 
ται υπόψη και βαθμολογείται. Σε κάθε περίπτωση οι δι¬ 
πλωματούχοι Α.Ε.Ι. προτάσσονται των πτυχιούχων Τ.Ε.Ι. 
Σε περίπτωση που δεν καλυφθούν όλες οι θέσεις, αυτές 
καλύπτονται από ιδιώτες, που διαθέτουν τα ίδια ως άνω 
προσόντα των διπλωματούχων Α.Ε.Ι. και πτυχιούχων 
Τ. Ε. I., με τον ίδιο τρόπο και διαδικασία και έχο υ ν ηλικία μέ¬ 
χρι και 35 ετών, εφόσον διαθέτουν κατά τα λοιπά τα προ¬ 
σόντα και τις προϋποθέσεις που ισχύουν για την κατάτα¬ 
ξη Δοκίμων πυροσβεστών και υποβληθούν στις αθλητικές 
δοκιμασίες και υγειονομικές και ψυχοτεχνικές εξετάσεις, 
που προβλέπονται για αυτούς". 

Άρθρο 2 
Άλλες διατάξεις 

1. Στις διατάξειςτου Κεφ. Β' ΚΑΝΟΝΙΣΜΟΣ ΜΕΤΑΘΕΣΕΩΝ 
του Π.Δ. 170/1996 (ΑΊ31) όπως τροποποιήθηκε, συμπληρώ¬ 
θηκε και αντικαταστάθηκε με τα Π.Δ. 33/1997 (Α'35), 
239/1997 (Α'177), 150/1998 (ΑΊ13) και 397/1998 (Α'276), 
επέρχονται οι ακόλουθες τροποποιήσεις και συμπληρώσεις: 

α. Το τελευταίο εδάφιο της παρ. 5 του άρθρου 19 αντι¬ 
καθίσταται ως εξής: 

«Οι μεταθέσεις κοινοποιούνται στις Υπηρεσίες μέχρι 15 
Ιουνίου και εκτελούνται μέχρι 15 Οκτωβρίου». 

β. Στην παρ. 7 του άρθρου 19 προστίθεται περίπτωση 
(θ) που έχει ως εξής: 

«θ. Για κάλυψη υπηρεσιακών αναγκών, όπως τοποθέτη¬ 
ση Διοικητή Πυροσβεστικής Υπηρεσίας, ειδικά αιτιολογη¬ 
μένη από το αρμόδιο Συμβούλιο Μεταθέσεων». 

γ. Μετά την παρ. 6 του άρθρου 21 προστίθεται παρ. 7 
που έχει ως εξής: 

«7. Οι μετακινήσεις πυροσβεστικών υπαλλήλων από Πυ¬ 
ροσβεστικά Κλιμάκια προς τις Πυροσβεστικές Υπηρεσίες 
που υπάγονται διοικητικά και αντιστρόφως, δεν θεωρού¬ 
νται αποσπάσεις και ενεργούνται με απόφαση του Διοι¬ 
κητή της οικείας Πυροσβεστικής Υπηρεσίας και αζημίως 
για το Δημόσιο». 

2. Η παρ. 4 του άρθρου 16 του Π.Δ. 122/2001 (ΑΊ12) 
αναριθμείται, ως 5 και προστίθεται παρ. 4 που έχει ως 
εξής: 

«4. Οι Δόκιμοι Αρχιπυροσβέστες για την αποφοίτησή 
τους υποβάλλονται σε πτυχιακές εξετάσεις που διενερ- 
γούνται το τελευταίο 10ήμερο της εκπαιδευτικής περιό¬ 
δου κατά τον τρόπο και τη διαδικασία που προβλέπεται 
για τις πτυχιακές εξετάσεις των Δοκίμων Ανθυποπυρα- 
γών και εξετάζονται στην διδαχθείσα ύλη των μαθημάτων 
της θεωρητικής εκπαίδευσης». 

Άρθρο 3 

Η ισχύς των διατάξεων του παρόντος διατάγματος αρ¬ 
χίζει από τη δημοσίευσή του στην Εφημερίδα της Κυβερ- 
νήσεως. 

Στον Υφυπουργό Δημόσιας Τάξης αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 28 Μάίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΕΥΑΓΓΕΛΟΣ ΜΑΛΕΣΙΟΣ 
-♦- 

(4) 

Όργανα που αποφασίζουν ή γνωμοδοτούν και ειδικές 

ρυθμίσεις σε θέματα δημοσίων έργων αρμοδιότητας 

Υπουργείου Αιγαίου. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 18 παρ. 1 και 19 παρ. 3 του Ν. 1418/84 
«Δημόσια έργα και ρυθμίσεις συναφών θεμάτων» (ΦΕΚ 
23/Α) 


β) Του Π.Δ. 326/2000 «Συμπλήρωση του Π.Δ. 1/86 περί 
του καθορισμού αρμοδιοτήτων του Υπουργείου Αιγαίου» 
(ΦΕΚ 267/Α) και ειδικότερα τη διάταξη του εδ. ιε του άρ¬ 
θρου 1 αυτού, με το οποίο συμπληρώθηκε το Π.Δ. 1/86 
«Περί του καθορισμού αρμοδιοτήτων του Υπουργείου Αι¬ 
γαίου» (ΦΕΚ 1/Α) 

γ) Του Π.Δ. 110/2001 «Οργανισμός Υπουργείου Αιγαί¬ 
ου» (ΦΕΚ 101/Α) 

δ) Του άρθρου 20 του Ν. 2503/1997 «Διοίκηση, οργάνω¬ 
ση στελέχωσητης Περιφέρειας ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107/Α) 
ε) Του άρθρου 29 Α του Ν. 1558/85, όπως αυτό προστέ¬ 
θηκε με το άρθρο 27 του Ν. 2081/92 (ΦΕΚ 154/Α) και τρο¬ 
ποποιήθηκε με την παρ. 2 του άρθρου 1 του Ν. 2469/97 
(ΦΕΚ38/Α) 

2. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού 

3. Την αριθ. 1100383/1330/Α006/ΦΕΚ 1485/Β/31-10-01 
απόφαση ανάθεσης αρμοδιοτήτων στους Υφυπουργούς 
Οικονομικών 

4. Την αριθ. Δ190/09-04/2002 γνωμοδότηση του Συμβου¬ 
λίου της Επικράτειας με πρόταση των Υπουργών Εσωτερι¬ 
κών, Δημόσιας Διοίκησης και Αποκέντρωσης, Χωροταξίας, 
Περιβάλλοντος και Δημοσίων Έργων και Αιγαίου και του 
Υφυπουργού Οικονομίας και Οικονομικών, αποφασίζουμε: 

Άρθρο Ιο 
Αρμόδια Όργανα 

Αρμόδιοι για τη λήψη αποφάσεων, κατά τις διατάξεις 
του Ν. 1418/84 «Δημόσια έργα και ρυθμίσεις συναφών θε¬ 
μάτων» (ΦΕΚΑ' 23), όπως τροποποιήθηκε και συμπληρώ¬ 
θηκε με το Ν. 2229/1994 (ΦΕΚ Α 133) και ισχύει κάθε φο¬ 
ρά και των Προεδρικών Διαταγμάτωντα οποία εκδίδονται 
σε εκτέλεσή του, για τα έργα που εκτελούνται από το 
Υπουργείο Αιγαίου είναι ο Υπουργός Αιγαίου, ο Γενικός 
Γραμματέας του Υπουργείου Αιγαίου, ο Γενικός Δ/ντής 
του Υπουργείου Αιγαίου, ο Προϊστάμενος της αρμόδιας 
Διεύθυνσης και τα εξουσιοδοτημένα από τον Υπουργό Αι¬ 
γαίου όργανα, σύμφωνα με τις εκάστοτε οργανωτικές 
διατάξεις του Υπουργείου Αιγαίου, όπως ειδικότερα ορί¬ 
ζεται στα επόμενα άρθρα. 

Άρθρο 2ο 
Αρμόδια Όργανα 

Προϊσταμένη Αρχή - Διευθύνουσα Υπηρεσία 

Τα αρμόδια όργανα, στα οποία αναφέρεται το προη¬ 
γούμενο άρθρο, με την επιφύλαξη του άρθρου 29 του Ν. 
1558/1985 (ΦΕΚΑ 137) είναι ειδικότερα: 

α) «Διευθύνουσα Υπηρεσία» ή «Επιβλέπουσα Υπηρε¬ 
σία», είναι το Τμήμα Μελετών και Έργων της Δ/νσης Προ¬ 
γραμμάτων Μελετών και'Εργωντου Υπουργείου Αιγαίου, 
β) «Προϊσταμένη Αρχή» ή «Εποπτεύουσα Αρχή» είναι η 
Δ/νση Προγραμμάτων Μελετών και Έργων του Υπουρ¬ 
γείου Αιγαίου. 

Άρθρο 3ο 
Τεχνικό Συμβούλιο 

1. Το Τεχνικό Συμβούλιο για έργα και μελέτες αρμοδιό¬ 
τητας του Υπουργείου Αιγαίου συγκροτείται με απόφαση 
του Υπουργού Αιγαίου και αποτελείται από: 

α-γ) Τρεις τεχνικούς υπαλλήλους του Υπουργείου Αι¬ 
γαίου, κατηγορίας ΠΕ βαθμού Α’ ή Β', εκ των οποίων ο 
ένας τουλάχιστον του Κλάδου ΠΕ3 Μηχανικών της ειδι- 

κότητας των Αρχιτεκτόνων-Μηχανικών, που ορίζονται με 
τους αναπληρωτές τους, με την απόφαση συγκρότησης 
του Συμβουλίου, 

δ) Τον Προϊστάμενο του Γραφείου του Νομικού Συμ¬ 
βουλίου του Κράτους (ΝΣΚ) στο Υπουργείο Αιγαίου, τον 
οποίο αναπληρώνει ο αρχαιότερος από τους Παρέδρους 
ή Δικαστικούς Αντιπροσώπους που υπηρετεί στο Γρα¬ 
φείο αυτό. 

ε) Έναν εκπρόσωπο του Τεχνικού Επιμελητηρίου της 
Ελλάδος (ΤΕΕ) ή του Τοπικού Τμήματος του ΤΕΕ που προ- 
τείνεται με τον αναπληρωτή του από το ΤΕΕ ή το αντί¬ 
στοιχο Τοπικό Τμήμα του ΤΕΕ, οι οποίοι δεν στελεχώνουν 
εργοληπτικές επιχειρήσεις κατασκευής δημοσίων έργων. 

στ) Τ ον Προϊστάμενο της αρμόδιας Δ/νσης για το θέμα 
που συζητείται κάθε φορά που είναι και ο εισηγητής του 
θέματος, αναπληρούμενος σε περίπτωση απουσίας ή κω¬ 
λύματος από τον Προϊστάμενο του Τ μήματος στην αρμο¬ 
διότητα του οποίου ανήκει το συζητούμενο κατά περί¬ 
πτωση θέμα. 

ζ) Έναν ΠΕ Μηχανικών με βαθμό τουλάχιστον Α'από τον 
χώρο της Τοπικής ή Νομαρχιακής Αυτοδιοίκησης ή μέλος 
του Συλλόγου Αρχιτεκτόνων Διπλωματούχων Αρχιτεκτο¬ 
νικών Σχολών (Σ.Α.Δ.Α.Σ.) με τον αναπληρωτή του. 

2. Στις περιπτώσεις που συζητούνται στο Συμβούλιο θέ¬ 
ματα για τα οποία προβλέπεται η συμμετοχή εκπροσώ¬ 
πων των εργοληπτικών οργανώσεων μετέχει σ' αυτό εκ¬ 
πρόσωπος που υποδεικνύεται από τις πανελλήνιες ή πε¬ 
ριφερειακές ή τοπικές επαγγελματικές οργανώσεις τους. 

3. Με την απόφαση συγκρότησης ορίζεται ο Πρόεδρος 
του Συμβουλίου με τον αναπληρωτή του. 

4. Καθήκοντα Γραμματέα του Συμβουλίου ασκεί μόνι¬ 
μος υπάλληλος του Υπουργείου Αιγαίου ανεξαρτήτως 
Κλάδου και βαθμού. 

5.0 Πρόεδροςτου Συμβουλίου μπορεί να καλείστις συ¬ 
νεδριάσεις οποιοδήποτε υπάλληλο ή ιδιώτη για παροχή 
πληροφορίας ή γνώμης σχετικά με τα θέματα που συζη- 
τούνται στο Συμβούλιο, ο οποίος αποχωρεί πριν από την 
έναρξη της ψηφοφορίας. 

Τ ο Τεχνικό Συμβούλιο είναι σε απαρτία όταν είναι παρό- 
ντες ο Πρόεδροςή ο αναπληρωτήςτου καιτρία απότα μέ¬ 
λη του. 

6. Οι αποφάσεις και γνωμοδοτήσεις λαμβάνονται με 
απόλυτη πλειοψηφία των παρόντων μελών. Σε περίπτωση 
ισοψηφίας υπερισχύει η ψήφος του Προέδρου. 

7. Η θητεία των μελών του Συμβουλίου ορίζεται διετής 
δυνάμενη να παραταθεί. Ειδικά η θητεία του πρώτου Συμ¬ 
βουλίου που θα συγκροτηθεί μετά τη δημοσίευση του πα¬ 
ρόντος διατάγματος θα λήξει την 31 Δεκεμβρίου 2003. 

8. Το τεχνικό συ μβούλιο παρέχει τη γνώμη του για τα θέ¬ 
ματα έργων και μελετών του Υπουργείου Αιγαίου για τα 
οποία απαιτείται γνώμη Τεχνικού Συμβουλίου καθώς και 
για κάθε θέμα που παραπέμπει σ' αυτό το όργανο που εί¬ 
ναι αρμόδιο να αποφασίζει σε κάθε συγκεκριμένη περί¬ 
πτωση. 

9. Κατά τα λοιπά, εφαρμόζονται αναλόγως οι γενικές 
διατάξεις που ισχύουν για το Συμβούλιο Δημοσίων Έρ¬ 
γων της Γενικής Γραμματείας Δημοσίων Έργων (ΓΓΔΕ) 
του ΥΠΕΧΩΔΕ, καθώς και οι σχετικές μετά συλλογικά όρ¬ 
γανα διατάξεις του Ν. 2690/1999 (ΦΕΚΑ45). 

Άρθρο 4ο 

Παρεκκλίσεις - Πρότυπα συμβατικά τεύχη 

Οπου επιτρέπονται παρεκκλίσεις από τις κείμενες δια¬ 
τάξεις για μελέτες και κατασκευή έργων, αυτές εγκρίνο- 


νται από τον Υπουργό Αιγαίου ή το εξουσιοδοτημένο απ' 
αυτόν όργανο, μετά από γνώμη του Τεχνικού Συμβουλίου. 
Πρότυπα συμβατικά τεύχη που δεν καλύπτονται από τα 
αντίστοιχα του Υπουργείου Περιβάλλοντος, Χωροταξίας 
και Δημοσίων Εργων εγκρίνονται με απόφαση του Υπουρ¬ 
γού Αιγαίου μετά από εισήγηση της Διευθύνουσας Υπη¬ 
ρεσίας και γνώμη του Τεχνικού Συμβουλίου. 

Άρθρο 5ο 

Διεθνείς Διαγωνισμοί 

Οι διακηρύξεις ειδικών διεθνών διαγωνισμών για έργα 
και μελέτες του παρόντος Διατάγματος εγκρίνονται με 
απόφαση του Υπουργού Αιγαίου μετά από εισήγηση της 
αρμόδιας Υπηρεσίας και γνώμη του Τεχνικού Συμβουλί¬ 
ου. 

Άρθρο 6ο 

Αιτήσεις θεραπείας 

Στις αιτήσεις θεραπείας του αναδόχου που ασκούνται 
σύμφωνα με τις διατάξεις του άρθρου 12 του Ν. 
1418/1984 όπως αυτό ισχύει και αφορούν τα υπόψη έργα 
του Υπουργείου Αιγαίου αποφασίζει ο Υπουργός Αιγαίου 
μετά από γνώμη του Τ εχνικού Συμβουλίου. Οι αιτήσεις θε¬ 
ραπείας απευθύνονται στον Υπουργό Αιγαίου χωρίς να 
απαιτείται κοινοποίηση στον Υπουργό Περιβάλλοντος 
Χωροταξίας και Δημοσίων Έργων. Οι αιτήσεις αυτές κοι¬ 
νοποιούνται και στην υπηρεσία που έχει εκδώσει την προ¬ 
σβαλλόμενη πράξη. Αν η αίτηση υποβάλλεται για παρά¬ 
λειψη έκδοσης πράξης, κοινοποίηση γίνεται προς τη δι- 
ευθύνουσα υπηρεσία η οποία υποχρεούται σε άμεση 
υποβολή της στο αρμόδιο να αποφασίζει όργανο, παρέ¬ 
χοντας τα απαραίτητα στοιχεία και όλες τις πληροφορίες 
για τα θέματα της αίτησης θεραπείας. 

Άρθρο 7ο 
Τελικές διατάξεις 

Τα θέματα που δεν ρυθμίζονται ειδικά από τις διατάξεις 
του παρόντος, διέπονται από το Ν. 1418/1984 όπως κάθε 
φορά ισχύει και τα Προεδρικά Διατάγματα και τις κανονι¬ 
στικές αποφάσεις που εκδίδονται κατ' εξουσιοδότησή 
του. Καταργούνται στο εξής οι διατάξεις της παρ. 2 του 
άρθρου 1 και της παρ. Βτου άρθρου 3 του Π.Δ. 327/1998 
(ΦΕΚ221/Α). 

Άρθρο 8ο 
Έναρξη ισχύος 

Η ισχύς του Διατάγματος αυτού αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Αιγαίου, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 27 Μάίου 2002 

